**Likumprojekta „Grozījumi Elektronisko plašsaziņas līdzekļu likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekts „Grozījumi likumā „Elektronisko plašsaziņas līdzekļu likums”” (turpmāk – Likumprojekts) izstrādāts, pamatojoties uz Diasporas likuma pārejas noteikumu 12.punkta 1) apakšpunktā Ministru kabinetam doto uzdevumu sagatavot un iesniegt Saeimai nepieciešamos likumprojektus, tostarp likumprojektu, kas paredz veicināt ar diasporu saistītu norišu atspoguļošanu sabiedriskajā pasūtījumā un sabiedrisko elektronisko plašsaziņas līdzekļu programmu un pakalpojumu pieejamību diasporai.Pašreiz spēkā esošajā Elektronisko plašsaziņas līdzekļu likumā (turpmāk – EPL likums) ir paredzēta kārtība sabiedriskā pasūtījuma veidošanai, taču diaspora nav norādīta kā Latvijas sabiedrisko elektronisko plašsaziņas līdzekļu satura mērķgrupa. 2018.gada 6.decembrī 1.lasījumā pieņemtā likumprojekta „Sabiedrisko elektronisko plašsaziņas līdzekļu un to pārvaldības likums” (Nr.43/Lp13) regulējumā par sabiedrisko pasūtījumu paredzēts, ka diaspora ir viena no sabiedrisko elektronisko plašsaziņas līdzekļu mērķgrupām.Likumprojekts paredz Latvijas sabiedrisko plašsaziņas līdzekļu satura pieejamības nodrošināšanu arī Latvijas diasporas mītnes zemēs atbilstoši sabiedrisko elektronisko plašsaziņas līdzekļu pasūtījuma gada plāniem, kā arī ar diasporu saistītu norišu atspoguļošanu Latvijas sabiedrisko plašsaziņas līdzekļu saturā. Likuma ieviešana iespējama atbilstoši tajā noteiktajam mērķim pieejamā finansējuma ietvaros (valsts budžeta un privātā finansējuma).Likumprojekts paredz, ka grozījumi EPL likumā stājas spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Diasporas likuma pārejas noteikumu 12.punkta 1) apakšpunktā Ministru kabinetam doto uzdevumu sagatavot un iesniegt Saeimai nepieciešamos likumprojektus, tostarp likumprojektu, kas paredz veicināt ar diasporu saistītu norišu atspoguļošanu sabiedriskajā pasūtījumā un sabiedrisko elektronisko plašsaziņas līdzekļu programmu un pakalpojumu pieejamību diasporai. Līdz ar to likumā tiks noteikts konkrēts deleģējums diasporas satura iekļaušanai sabiedriskajā pasūtījumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Diasporas likuma 6.panta trešo daļu Nacionālajai elektronisko plašsaziņas līdzekļu padomei noteikta kompetence veicināt ar diasporu saistītu norišu atspoguļošanu sabiedriskajā pasūtījumā un sabiedrisko elektronisko plašsaziņas līdzekļu programmu un pakalpojumu pieejamību diasporai. Ņemot vērā minēto, Likumprojekts paredz grozīt EPL likuma 67.panta pirmo daļu, paredzot nodrošināt sabiedrisko elektronisko plašsaziņas līdzekļu programmu un pakalpojumu pieejamību diasporai atbilstoši sabiedrisko elektronisko plašsaziņas līdzekļu gada plāniem, savukārt, papildinot EPL likuma 71.panta pirmo daļu ar 10.1 punktu, tiks nodrošināta ar diasporu saistītu norišu atspoguļošana sabiedriskajā pasūtījumā kopumā – gan sabiedriskajos, gan citos elektroniskajos plašsaziņas līdzekļos.Atbilstoši Latvijas Mediju politikas pamatnostādnēm 2016. – 2020.gadam (apstiprinātas ar Ministru kabineta 2016.gada 8.novembra rīkojumu Nr.667) (turpmāk – pamatnostādnes) un Latvijas mediju politikas pamatnostādņu 2016. –2020.gadam īstenošanas plānam (apstiprināts ar 2016.gada 8.novembra rīkojumu Nr.666) (turpmāk – īstenošanas plāns) jau tiek sniegts atbalsts diasporas medijiem, lai tie sniegtu savu redzējumu par diasporai būtiskiem jautājumiem, kā arī Latvijas plašsaziņas līdzekļiem sabalansētāka satura veidošanai par diasporu un tās nozīmi Latvijai, kas kopsummā veido 40 tūkst. *euro* gadā. Nacionālā elektronisko plašsaziņas līdzekļu padome, pamatojoties uz EPL likumu, ir apstiprinājusi Elektronisko plašsaziņas līdzekļu nozares attīstības nacionālo stratēģiju 2018. – 2022.gadam (turpmāk – stratēģija), kam saskaņā ar likumu ir ārēja normatīvā akta spēks. Stratēģijas pirmā prioritārā rīcības virziena „Daudzveidīgs, kvalitatīvs nacionālais mediju saturs Latvijas iedzīvotājam un latviešiem pasaulē” ietvaros noteikts uzdevums „Attīstīt reģionālo, reģionu iedzīvotājiem un Latvijas diasporai adresētu saturu, kā unikālu konkurētspējas un sabiedrības saliedēšanas elementu”. Latvijas sabiedriskajos elektroniskajos plašsaziņas līdzekļos (valsts SIA „Latvijas Radio” (turpmāk – Latvijas Radio) un valsts SIA „Latvijas Televīzija” (turpmāk – Latvijas Televīzija), tai skaitā vienotajā portālā LSM.lv) šobrīd vienīgais regulārais sabiedriskā pasūtījuma raidījums, kura mērķa grupa ir diaspora, ir Latvijas Radio 1 raidījums „Globālais latvietis. 21.gadsimts” (līdz 2018.gada beigām raidījums saucās „21.gadsimta latvietis”), kurš 2019.gadā tiek finansēts Nacionālās identitātes, pilsoniskās sabiedrības un integrācijas politikas pamatnostādņu īstenošanas plānu ietvaros, bet, sākot no 2020.gada, minētā plāna ietvaros tas vairs netiks finansēts. Cits Latvijas Radio raidījums „Radioteātris”, kuram ir daudz diasporas klausītāju, tiek finansēts un ir atkarīgs no ziedojumiem. Latvijas Televīzija īsteno projektu Visiemltv.lv, kura sekmīgai ieviešanai jāatrisina ar satura izplatīšanu un izmantošanu ārpus Latvijas saistītie autortiesību jautājumi.Lai nodrošinātu tieši Diasporas likuma izpildi, Nacionālās elektronisko plašsaziņas līdzekļu padomes pieteiktais prioritārais diasporas politikas pasākums 2019. – 2021.gadam – Satura veidošana komerciālajos elektroniskajos plašsaziņas līdzekļos par diasporas un remigrācijas tematiku – saņēma papildu finansējumu 38 000 *euro* apmērā, kas konkursa kārtībā tiek nodots komercmedijiem Latvijā un no 2019.gada aizstāj iepriekšējos gados no Ārlietu ministrijas saņemto tāda paša apjoma finansējumu.Diasporas likuma pārejas noteikumu 11.punkts paredz, ka Diasporas likuma [17.pantā](https://likumi.lv/ta/id/302998#p17) noteikto par to, ka diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu, nodrošina ne vēlāk kā plānojot 2020.gada valsts budžetu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālā elektronisko plašsaziņas līdzekļu padome. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi ārpus Latvijas dzīvojošie valstspiederīgie un viņu ģimeņu locekļi, kuri ir ieinteresēti uzturēt saites un būt informēti par Latvijā notiekošo.Latvijas sabiedrība, kura gūs vispusīgāku un analītiskāku informāciju par Latvijas diasporas dzīvi, dzīves apstākļiem, problēmām un sasniegumiem, dzīvojot ārpus Latvijas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta pieņemšanas ietekme uz tautsaimniecību eventuāli izpaudīsies kā plašāka un apzinātāka no Latvijas aizbraukušo atgriešanās Latvijā, kas balstīta izpratnē par Latvijā notiekošo, tai skaitā tautsaimniecības izaugsmes potenciālu un iespējām atrast nodarbošanos un dzīvesvietu Latvijā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 38 000 | 0 | 38 000 | 0 | 38 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 38 000 | 0 | 38 000 | 0 | 38 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 38 000 | 0 | 38 000 | 0 | 38 000 | 0 | 0 |
| 2.1. valsts pamatbudžets | 38 000 | 0 | 38 000 | 0 | 38 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0  | 0 | 0 | 0 | 0 | 0 |
| 3.1. valsts pamatbudžets | 0 | 0  | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Likumprojekts 2019. – 2021.gadā tiks īstenots sabiedriskā pasūtījuma ietvaros, kas Diasporas likuma īstenošanai piešķirts komercmedijiem (satura veidošanai par diasporas un remigrācijas tematiku), kā arī saskaņā ar sabiedrisko plašsaziņas līdzekļu gada plāniem, kas tiks īstenoti esošā budžeta ietvaros.Bet jautājums par nākamajos gados papildu finansējumu diasporai domāta un diasporu ietveroša satura ražošanas paplašināšanai sabiedriskajos plašsaziņas līdzekļos, kā arī sabiedrisko elektronisko plašsaziņas līdzekļu satura pieejamības veicināšanai diasporas mītnes zemēs, tiks skatīts kārtējā gada budžeta un vidēja termiņa budžeta ietvara sagatavošanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām, kā arī turpinot darbu pie likumprojekta „Sabiedrisko elektronisko plašsaziņas līdzekļu un to pārvaldības likums” (Nr.43/Lp13) pieņemšanas.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saeimā 2018.gada 6.decembrī 1.lasījumā pieņemts likumprojekts „Sabiedrisko elektronisko plašsaziņas līdzekļu un to pārvaldības likums” (Nr.43/Lp13). Tādējādi speciālajā likumā paredzēts noteikt sabiedrisko elektronisko plašsaziņas līdzekļu mērķus un uzdevumus. Saeimā 1.lasījumā pieņemtā likumprojekta „Sabiedrisko elektronisko plašsaziņas līdzekļu un to pārvaldības likums” 11.panta ceturtās daļas 3.punkts nosaka, ka viens no sabiedriskā pasūtījuma gada plāna mērķiem ir sniegt auditorijai visā Latvijas teritorijā, kā arī diasporai visaptverošu un vienotu informāciju par valstī un pasaulē aktuālajām norisēm, piedāvājot to padziļinātu izpēti un analīzi. |
| 2. | Atbildīgā institūcija | Saeimas Cilvēktiesību un sabiedrisko lietu komisija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektā ietvertais regulējums konceptuāli tika atbalstīts 12. Saeimas Ārlietu komisijas vadītajā darba grupā, kas izstrādāja Diasporas likumu, kura pārejas noteikumu 12.punktā tika dots uzdevums Ministru kabinetam sagatavot un iesniegt Saeimai Diasporas likuma īstenošanai nepieciešamos likumprojektus, tostarp 1) apakšpunktā noteikto likumprojektu, kas paredz veicināt ar diasporu saistītu norišu atspoguļošanu sabiedriskajā pasūtījumā un sabiedrisko elektronisko plašsaziņas līdzekļu programmu un pakalpojumu pieejamību diasporai. Darba grupā piedalījās Latvijas diasporas, kā arī jau Latvijā atgriezušos diasporas pārstāvju organizācijas. |
| 2. | Sabiedrības līdzdalība projekta izstrādē | Diasporas likuma izstrādē piedalījās Pasaules brīvo latviešu apvienības, Eiropas Latviešu apvienības un biedrības „Ar pasaules pieredzi Latvijā” pārstāvji. |
| 3. | Sabiedrības līdzdalības rezultāti | Diasporas organizāciju priekšlikumi ņemti vērā, izstrādājot Diasporas likuma regulējumu par Latvijas sabiedrisko plašsaziņas līdzekļu pieejamības nodrošināšanu diasporai un ar diasporu saistītu norišu atspoguļojuma nodrošināšanu sabiedriskajā pasūtījumā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome, Latvijas Televīzija un Latvijas Radio. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Kultūras ministrs N.Puntulis

 Vīza: Valsts sekretāra p.i. B.Zakevica

Robežniece 67330325

Gunta.Robezniece@km.gov.lv